《一寸金·题罗复堪三山簃校碑图》
清代·夏孙桐

衫袖乌痕，见说耽书久成癖。更宝珉搜异，评量虿尾，菭缣阅古，摩挲蝉翼。

毡蜡频梳剔。神游处、羽陵蠹泣。看胼手、千本流传，自有豪情壮波磔。

静味丹铅，吾庐堪爱，依稀翠扬宅。念赏奇联咏，谢池春早，过车怀旧，苏床尘寂。

交道论金石，增惆怅、二难剩一。凭君问、断响人琴，薤琅栖恨墨。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。